pythainlp/thai_wikipedia_clean_20230101 huggingface dataset:
10. เนื่องในโอกาสครบ 75 ปี กระทรวงพาณิชย์ 20 สิงหาคม 2538 "จำนวนการผลิต 10,773 เหรียญ"
11. เนื่องในโอกาสครบ 50 ปี สันติภาพ 16 สิงหาคม 2538 "จำนวนการผลิต 11,288 เหรียญ"
12. เนื่องในโอกาสที่องค์การอาหารและเกษตรแห่งสหประชาชาติ ทูลเกล้าฯ ถวาย “เหรียญแอกริโคลา” แด่พระบาทสมเด็จพระปรมินทรมหาภูมิพลอดุลยเดช 06 ธันวาคม 2538 "จำนวนการผลิต 12,722 เหรียญ"
13. เนื่องในโอกาสครบรอบ 100 ปี การพยาบาลไทย 12 มกราคม 2539 "จำนวนการผลิต 10,000 เหรียญ"
14. เนื่องในมหามงคลสมัยพระราชพิธีกาญจนาภิเษก 09 มิถุนายน 2539 "จำนวนการผลิต 164,995 เหรียญ"
15. เนื่องในโอกาสที่สถาบันวิจัยข้าวนานาชาติ ทูลเกล้าฯ ถวาย “เหรียญรางวัลสถาบันวิจัยข้าวนานาชาติ” แด่พระบาทสมเด็จพระปรมินทรมหาภูมิพลอดุลยเดช 05 มิถุนายน 2539 "จำนวนการผลิต 10,374 เหรียญ"
16. เนื่องในโอกาสครบ 100 ปี การรถไฟแห่งประเทศไทย 26 มีนาคม 2540 "จำนวนการผลิต 11,277 เหรียญ"
17. เนื่องในโอกาสครบ 84 ปี ธนาคารออมสิน 01 เมษายน 2540 "จำนวนการผลิต 21,000 เหรียญ"
18. เนื่องในโอกาสครบ 50 ปี วันทหารผ่านศึก 03 กุมภาพันธ์ 2541 "จำนวนการผลิต 5,011 เหรียญ"
19. เฉลิมพระเกียรติพระบาทสมเด็จพระเจ้าอยู่หัว เนื่องในพระราชพิธีมหามงคลเฉลิมพระชนมพรรษา 6 รอบ 05 ธันวาคม 2542 "จำนวนการผลิต 30,011 เหรียญ"
20. เนื่องในโอกาสการประชุมประจำปีสภาผู้ว่าการธนาคารพัฒนาเอเซีย ครั้งที่ 33 06-08 พฤษถาคม 2543 "จำนวนการผลิต 5,000 เหรียญ"
21. พระราชพิธีสมมงคลพระชนมายุเท่า รัชกาลที่ 1 23 พฤษภาคม 2543 "จำนวนการผลิต 5,000 เหรียญ"
22. เนื่องในโอกาสครบ 100 ปี วันคล้ายวันพระราชสมภพสมเด็จพระศรีนครินทราบรมราชชนนี 21 ตุลาคม 2543 "จำนวนการผลิต 10,040 เหรียญ"
23. เนื่องในโอกาสครบ 72 ปี สำนักงานคณะกรรมการข้าราชการพลเรือน 01 เมษายน 2544 "จำนวนการผลิต 3,340 เหรียญ"
24. เนื่องในโอกาสครบ 84 ปี จุฬาลงกรณ์มหาวิทยาลัย 26 มีนาคม 2544 "จำนวนการผลิต 5,340 เหรียญ"
25. เนื่องในโอกาสครบ 50 ปี กรมตรวจบัญชีสหกรณ์ 12 มีนาคม 2545 "จำนวนการผลิต 3,000 เหรียญ"
26. เนื่องในโอกาสครบ 100 ปี โรงเรียนนายร้อยตำรวจ 19 เมษายน 2545 "จำนวนการผลิต 5,000 เหรียญ"
27. เนื่องในวโรกาสที่สมเด็จพระบรมโอรสาธิราชฯ สยามมกุฎราชกุมาร พระชนมายุ 50 พรรษา 28 กรกฎาคม 2545 "จำนวนการผลิต 3,000 เหรียญ"
28. เนื่องในโอกาสครบ 100 ปี การนำธนบัตรออกใช้เป็นครั้งแรก 07 กันยายน 2545 "จำนวนการผลิต 40,000 เหรียญ"
29. เนื่องในโอกาสที่พระบาทสมเด็จพระเจ้าอยู่หัวเฉลิมพระชนมพรรษา ครบ 75 พรรษา 05 ธันวาคม 2545 "จำนวนการผลิต 16,000 เหรียญ"
30. เนื่องในโอกาสที่สมเด็จพระเจ้าพี่นางเธอ เจ้าฟ้ากัลยาณิวัฒนาฯ ฉลองพระชนมายุ 80 พรรษา 06 พฤษภาคม 2546 "จำนวนการผลิต 3,200 เหรียญ"
31. เนื่องในโอกาศเฉลิมพระเกียรติครบ 150 ปี แห่งวันพระบรมราชสมภพ พระบาทสมเด็จพระจุลจอมเกล้าเจ้าอยู่หัว 20 กันยายน 2546 "จำนวนการผลิต 2,6000 เหรียญ"
32. เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในพระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 "จำนวนการผลิต 10,000 เหรียญ"
33. เฉลิมพระเกียรติพระบาทสมเด็จพระจอมเกล้าเจ้าอยู่หัว ในโอกาสที่วันพระบรมราชสมภพครบ 200 ปี 18 ตุลาคม 2547 "จำนวนการผลิต 10,500 เหรียญ"
34. เนื่องในโอกาสครบ 72 ปี กรมธนารักษ์ 23 พฤษภาคม 2548 "จำนวนการผลิต 3,000 เหรียญ"
35. เนื่องในโอกาสที่สมเด็จพระเทพรัตนราชสุดาฯ สยามบรมราชกุมารี พระชนมายุ 50 พรรษา 02 เมษายน 2548 "จำนวนการผลิต 12,000 เหรียญ"
36. เฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในพระราชพิธีฉลองสิริราชสมบัติครบ ๖๐ ปี 09 มิถุนายน 2549 "จำนวนการผลิต 96,000 เหรียญ"
37. เนื่องในโอกาสที่สมเด็จพระเจ้าพี่นางเธอ เจ้าฟ้ากัลยาณิวัฒนาฯ ฉลองพระชนมายุ 80 พรรษา 06 พฤษภาคม 2550 "จำนวนการผลิต 8,400 เหรียญ"
38. เนื่องในโอกาสที่สมเด็จพระนางเจ้าสิริกิติ์ พระบรมราชินีนาถเฉลิมพระชนมพรรษา 75 พรรษา 12 สิงหาคม 2550 "จำนวนการผลิต 12,000 เหรียญ"
39. เฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา 05 ธันวาคม 2550 "จำนวนการผลิต 95,000 เหรียญ"
40. 9 รอบนักษัตร แห่งวันพระราชสมภพสมเด็จพระศรีนครินทราบรมราชชนนี 21 ตุลาคม 2551 "จำนวนการผลิต 5,500 เหรียญ"
41. เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา 12 สิงหาคม 2555 "จำนวนการผลิต 18,000 เหรียญ"
42. เนื่องในโอกาสครบ 120 ปี วันพระราชสมภพ สมเด็จพระมหิตลาธิเบศร อดุลยเดชวิกรม พระบรมราชชนก 01 มกราคม 2555 "จำนวนการผลิต 20,000 เหรียญ"
43. ในโอกาสพระราชพิธีราชาภิเษกสมรส รัชกาลที่ 10 01 พฤษภาคม 2562 "จำนวนการผลิต 29,900 เหรียญ"
รายชื่อเหรียญกษาปณ์ที่ระลึกชนิดราคา 50 บาท.
01. 20 ปี พุทธศาสนิกสัมพันธ์โลก 2514
02. 100 ปี พิพิธภัณฑสถานแห่งชาติ 2517
03. อนุรักษ์ธรรมชาติฯ 2517
04. การพัฒนาอย่างยั่งยืนฯ (Agricola) 2538
05. 50 ปี โรงเรียนนายเรืออากาศ 2546
06. 50 ปี สำนักข่าวกรองแห่งชาติ 2547
07. 1 พรรษา พระองค์เจ้าทีปังกรฯ 2549
08. 100 ปี โรงเรียนนายเรือ 2549
09. 150 ปี โรงกษาปณ์ 2553
10. เฉลิมพระเกียรติพระบาทสมเด็จพระปรมินพระมหาภูมิพลอดุลยเดช เนื่องในโอกาสมหามงคลเฉลิมพระชนมพรรษา 7 รอบ 5 ธันวาคม 2554
11. เฉลิมพระเกียรติสมเด็จพระบรมโอรสาธิราชฯ สยามมกุฎราชกุมารเนื่องในโอกาสมหามงคลเฉลิมพระชนมายุ 5 รอบ 28 กรกฎาคม 2555
12. เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคลเฉลิมพระชนมายุ 5 รอบ 2 เมษายน 2558
13. เฉลิมพระเกียรติพระบาทสมเด็จพระปรมินพระมหาภูมิพลอดุลยเดช เนื่องในโอกาสมหามงคลฉลองสิริราชสมบัติ ครบ 70 ปี 9 มิถุนายน 2559
14. เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559
15. เฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในโอกาสพระราชพิธีฉลองพระชนมายุ 5 รอบ 4 กรกฎาคม 2560
รายชื่อเหรียญกษาปณ์ที่ระลึกชนิดราคา 50 บาท (ขัดเงา).
01. อนุรักษ์ธรรมชาติและสัตว์ป่า (กระซู่) เนื้อเงิน พ.ศ. 2517 "จำนวนการผลืด 9,885 เหรียญ"
02. เนื่องในโอกาสที่องค์การอาหารและเกษตรแห่งสหประชาชาติ ทูลเกล้าฯ ถวาย “เหรียญแอกริโคลา” แด่พระบาทสมเด็จพระปรมินทรมหาภูมิพลอดุลยเดช 06 ธันวาคม 2538 "จำนวนการผลิต 5,026 เหรียญ"
03.1 ปี ค.ศ. 2000 "Thai Millennium 2000 Coin Collection" พ.ศ. 2543 (เนื้อเงิน) แบบที่ 1 "จำนวนการผลิตไม่เกิน 8,000 เหรียญ"
03.2 ปี ค.ศ. 2000 "Thai Millennium 2000 Coin Collection" พ.ศ. 2543 (เนื้อเงิน) แบบที่ 2 "จำนวนการผลิตไม่เกิน 8,000 เหรียญ"
03.3 ปี ค.ศ. 2000 "Thai Millennium 2000 Coin Collection" พ.ศ. 2543 (เนื้อเงิน) แบบที่ 3 "จำนวนการผลิตไม่เกิน 8,000 เหรียญ"
รายชื่อเหรียญกษาปณ์ที่ระลึกชนิดราคา 100 บาท.
1. เหรียญกษาปณ์ที่ระลึกการอนุรักษ์ธรรมชาติและสัตว์ป่า (ละมั่ง) ปี 2517
2. 100 ปี กระทรวงการคลัง ปี 14 เมษายน 2538
3. การประชุมสภาผู้ว่าการธนาคารโลกและกองทุนการเงินระหว่างประเทศ IMF ปี 2534
4. ประชุมสมัชชาลูกเสือโลก ครั้งที่ 33 19-23 Jul 1993
5. อนุรักษ์ธรรมชาติและสัตว์ป่า (เหรียญเสือ) ปี 2541
6. 100 ปี กรมสรรพากร
รายชื่อเหรียญกษาปณ์ที่ระลึกชนิดราคา 100 บาท (ขัดเงา).
01. อนุรักษ์ธรรมชาติและสัตว์ป่า (ละมั่งหรือละอง) พ.ศ. 2517 เนื้อเงิน "จำนวนการผลืด 9,294 เหรียญ"
02. การประชุมสภาผู้ว่าการธนาคารโลกและกองทุนการเงินระหว่างประเทศ ในเดือนตุลาคม 2534 "จำนวนการผลืด 60,000 เหรียญ"
03. การประชุมสมัชชาลูกเสือโลก ครั้งที่ 33 19 - 23 กรกฎาคม 2536 "จำนวนการผลืด 30,000 เหรียญ"
04.1 อนุรักษ์ธรรมชาติและสัตว์ป่า (หน้าเสือ) พ.ศ. 2540 เนื้อเงิน "จำนวนการผลืด 5,000 เหรียญ"
04.2 อนุรักษ์ธรรมชาติและสัตว์ป่า (หน้าเสือ) พ.ศ. 2540 เนื้อเงินหนาพิเศษ "จำนวนการผลืด 1,000 เหรียญ"
05. ปี ค.ศ. 2000 "Thai Millennium 2000 Coin Collection" พ.ศ. 2543 เนื้อทองคำ "จำนวนการผลิตไม่เกิน 500 เหรียญ"
รายชื่อเหรียญกษาปณ์ที่ระลึกชนิดราคา 150 บาท.
1. พระชนมายุครบ 75 พรรษา สมเด็จพระศรีนครินทราบรมราชชนนี ปี 2518
2. องค์การอาหารและการเกษตรแห่งสหประชาชาติ ปี 2520
3. พระราชพิธีอภิเษกสมรสสมเด็จพระบรมโอรสาธิราช เจ้าฟ้ามหาวชิราลงกรณ สยามมงกุฏราชกุมาร ปี 2520
4. สมเด็จพระเจ้าลูกเธอ เจ้าฟ้าสิรินธรเทพรัตนสุดาฯ ทรงสำเร็จการศึกษาจากจุฬาลงกรณมหาวิทยาลัย ปี 2520
5. พระราชพิธีสถาปนาสมเด็จพระเทพรัตนสุดาฯ สยามบรมราชกุมารี ปี 2521
6. งานกล้วยไม้โลก ครั้งที่ 9 ปี 2521
7. สมเด็จพระบรมโอรสาธิราชฯทรงสำเร็จการศึกษา ปี 2521
8. เฉลิมพระชนมพรรษา 5 รอบ พระบาทสมเด็จพระปรมินทรมหาภูมิพลอดุลยเดช ปี 2529
9. พระราชพิธีรัชมังคลาภิเษก พระบาทสมเด็จพระปรมินทรมหาภูมิพลอดุลยเดช ปี 2529
10. เฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ ปี 2535
11. พระราชพิธีกาญจนาภิเษกพระบาทสมเด็จพระปรมินทรมหาภูมิพลอดุลยเดช ปี 2539
รายชื่อเหรียญกษาปณ์ที่ระลึกชนิดราคา 200 บาท.
1. พระราชพิธีสมโภชเดือนและขึ้นพระอู่องค์ภา ปี 2522
2. ปีเด็กสากล ปี 2525
3. 25 ปี กองทุนคุ้มครองสัตว์ป่าแห่งโลก ปี 2530
4. 50 ปี องค์การทุนเพื่อเด็กแห่งสหประชาชาติ ปี 2541
5. อนุรักษ์ธรรมชาติและสัตว์ป่า แบบที่ 1
6. อนุรักษ์ธรรมชาติและสัตว์ป่า แบบที่ 2
7. ค.ศ.2000 เหรียญมังกร
8. ช้างไทย
รายชื่อเหรียญกษาปณ์ที่ระลึกชนิดราคา 250 บาท.
1. ปีคนพิการสากล 2526
รายชื่อเหรียญกษาปณ์ที่ระลึกชนิดราคา 300 บาท.
1.เจ้าฟ้าจุฬาภรณ์สำเร็จการศึกษา
2. พระราชพิธีมหามงคลเฉลิมพระชนมพรรษา 5 รอบ พระบาทสมเด็จพระปรมินทรมหาภูมิพลอดุลยเดช 2529
3. มหามงคลสมัยพระราชพิธีรัชมังคลาภิเษก 2529
4. มหามงคลเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ 2535
5. มหามงคลสมัยพระราชพิธีกาญจนาภิเษก พระบาทสมเด็จพระปรมินทรมหาภูมิพลอดุลยเดช 2539
สรุปรายชื่อเหรียญกษาปณ์ที่ระลึก ในรัชการที่ ๙ ตามปีที่ผลิต.
! ปีที่ผลิต(พ.ศ.)
! โอกาส
! ชนิดโลหะ
! ราคาหน้าเหรียญ(บาท)
! ราคาแรกจำหน่าย(บาท)
! จำนวนเหรียญที่ผลิต(เหรียญ)
! ภาพเหรียญ
3. หนังสือ กษาปณ์เมืองสยาม โดย นพ.ไชยยศ พงศ์จารุสถิต
คณะกรรมการรณรงค์เพื่อการปฏิรูปสื่อ
คณะกรรมการรณรงค์เพื่อการปฏิรูปสื่อ (คปส.) (อังกฤษ: Campaign for Popular Media Reform - CMPR) เป็นเครือข่ายของนักวิชาการ องค์กรพัฒนาเอกชน นักวิชาชีพสื่อ และภาคประชาสังคม ที่ร่วมกันติดตามและผลักดันการปฏิรูปสื่อ โดยเริ่มแรกใช้ชื่อ คณะทำงานติดตามมาตรา 40 ตามมาตรา 40 ของรัฐธรรมนูญ พ.ศ. 2540 ที่ว่าด้วยทรัพยากรคลื่นความถี่เพื่อการสื่อสาร ปัจจุบันคปส.ยุติบทบาทลงแล้ว
บัญญัติถึงหลักการส่งเสริมสิทธิเสรีภาพของสื่อมวลชนและประชาชนไว้ในมาตรา 39-41 และในมาตรา 40 ระบุว่า
คลื่นความถี่ที่ใช้ในการส่งวิทยุกระจายเสียง วิทยุโทรทัศน์ และวิทยุโทรคมนาคม เป็นทรัพยากรสื่อสารของชาติเพื่อประโยชน์สาธารณะ
ให้มีองค์กรของรัฐที่เป็นอิสระทำหน้าที่จัดสรรคลื่นความถี่ตามวรรคหนึ่ง และกำกับดูแลการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม ทั้งนี้ ตามที่กฎหมายบัญญัติ
การดำเนินการตามวรรคสองต้องคำนึงถึงประโยชน์สูงสุดของประชาชนในระดับชาติและระดับท้องถิ่น ทั้งในด้านการศึกษา วัฒนธรรม ความมั่นคงของรัฐ และประโยชน์สาธารณะอื่น รวมทั้งการแข่งขันโดยเสรีอย่างเป็นธรรม
มาตราดังกล่าวถือว่าเป็นผลจากการผลักดันของภาคประชาชนให้เกิดการปฏิรูปสื่อภายหลังเหตุการณ์พฤษภาทมิฬในปี 2535 โดยชูแนวคิด “สื่อต้องเป็นของประชาชน” เพื่อติดตามและผลักดันให้เกิดการจัดตั้งองค์กรดังกล่าวตามจุดประสงค์ที่ระบุไว้ในรัฐธรรมนูญมาตราดังกล่าว นักวิชาการ องค์กรพัฒนาเอกชน นักวิชาชีพสื่อ และเครือข่ายประชาสังคม จึงได้รวมตัวกันอย่างหลวมๆ ในปี 2540 ในชื่อ "คณะทำงานติดตามมาตรา 40" โดยบรรยากาศในช่วงดังกล่าวภาคประชาชนมีความตื่นตัวกับสิทธิตามมาตรา 40 ดังกล่าวมาก คณะทำงานได้ยื่นหนังสือต่อรัฐมนตรีประจำสำนักนายกรัฐมนตรีในขณะนั้นคือ สุพัตรา มาศดิตถ์ จนมีผู้แทนจากกลุ่มที่มีสิทธิในทรัพยากรการสื่อสารตามมาตรา 40 ร่วมประชุมพิจารณาร่างพ.ร.บ.การประกอบกิจการวิทยุกระจายเสียงและวิทยุโทรทัศน์ ร่วมกับสำนักงานคณะกรรมการกฤษฎีกา
ต่อมาในปี 2543 คณะทำงานฯ ได้ก่อตั้งเป็นโครงการภายใต้มูลนิธิอาสาสมัครเพื่อสังคม (มอส.) ใช้ชื่อว่า "คณะกรรมการรณรงค์เพื่อการปฏิรูปสื่อ" กรรมการและที่ปรึกษาของคปส.มาจากหลายสาขาและความสนใจ เช่น วิษณุ วรัญญู อาจารย์กฎหมาย ซึ่งเคยเป็นกรรมาธิการร่าง พิทยา ว่องกุล อาจารย์สังคมศาสตร์ ซึ่งเคยเป็นผู้สมัครรับเลือกเป็นกรรมการกิจการกระจายเสียงและกิจการโทรทัศน์แห่งชาติ (กสช.) และ เอื้อจิต วิโรจน์ไตรรัตน์ อาจารย์สื่อสารมวลชน ซึ่งจัดเวทีและอบรมให้กับสถานีวิทยุชุมชนทั่วประเทศ
คปส.กับความขัดแย้งทางการเมือง.
ภายหลังการรัฐประหารเมื่อวันที่ 19 กันยายน 2549 ซึ่งทำให้รัฐธรรมนูญปี 2540 สิ้นสุดลง คปส.ได้ออกแถลงการณ์ฉบับที่ 1 แสดงความเสียใจถ้าหากการรัฐประหารนำไปสู่การล้มล้างหลักการในมาตรา 39, 40, และ 41 และเรียกร้องให้คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) รักษาหลักการเสรีภาพสื่อและอิสรภาพในการแสดงออกของประชาชนตามที่ระบุไว้ในรัฐธรรมนูญปี 2540 และต่อมาหลังจากคปค.ได้ใช้อำนาจปิดกั้นเว็บไซต์ที่แสดงความคิดเห็นทางการเมืองเช่น www.19sep.org และ www.midnightuniv.org และใช้มาตรการทางกฎหมายฟ้องร้องผู้วิพากษ์วิจารณ์ เช่น การฟ้องเอาผิดทางอาญากับ ใจ อึ๊งภากรณ์ อาจารย์มหาวิทยาลัย คปส.ได้ออกแถลงการณ์ฉบับที่ 2 ประณามการกระทำดังกล่าวและเชิญชวนให้ประชาชนร่วมกิจกรรมไว้อาลัยรัฐธรรมนูญฉบับ พ.ศ. 2540 ในวันที่ 11 ตุลาคม 2549 ณ อนุสาวรีย์ประชาธิปไตย โดยในกิจกรรมดังกล่าว รศ.ดร.อุบลรัตน์ ศิริยุวศักดิ์ ประธานคณะกรรมการคปส. ได้กล่าวให้ประชาชนจับตาติดตามการปฏิรูปสื่อและการปฏิรูปการเมืองว่าจะเกิดขึ้นหรือไม่ และเสนอในนามคปส.ให้เปลี่ยนสื่อของรัฐมาเป็นสื่อสาธารณะที่ประชาชนเป็นเจ้าของทั้งหมด ส่วน สุภิญญา กลางณรงค์ เลขาธิการคปส. ได้อ่านแถลงการณ์จุดยืนและข้อเรียกร้อง 10 ข้อเรื่องการปฏิรูปสื่อ
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย
โรงเรียนบาลีเตรียมอุดมศึกษามหาจุฬาลงกรณราชวิทยาลัย ในพระบรมราชูปถัมภ์ พัฒนาเปลี่ยน แปลงมาจากส่วนงานเดิมที่ชื่อว่าแผนกบาลีเตรียมอุดมศึกษา ม.จ.ร. ปัจจุบันจัดการศึกษาในระดับมัธยมศึกษา ตอนปลาย (ม.๔, ม.๕, ม.๖) ตามหลักสูตรโรงเรียนพระปริยัติธรรม แผนกสามัญศึกษา พ.ศ. ๒๕๒๔ ของกระทรวงศึกษาธิการ มีสำนักงานใหญ่ตั้งอยู่ที่ชั้น ๒ อาคารเรียนมหาจุฬาฯ ภายในบริเวณวัดมหาธาตุ ยุวราชรังสฤษฎ์ ถนนมหาราช ท่าพระจันทร์ แขวงพระบรมมหาราชวัง เขตพระนคร กรุงเทพฯ ปัจจุบันมีห้อง เรียนรวม ๑๔ ห้อง มีจำนวนนักเรียนทั้งสิ้น รวม ๕๒๑ รูป
เนื่องมาจากมีความจำเป็นต้องขยายการเปิดรับนักเรียนเพิ่มขึ้นโดยลำดับ เพื่อเปิดโอกาสให้พระภิกษุ สามเณรได้ศึกษาตามควร จึงได้ขยายห้องเรียนไปยังที่ต่าง ๆ คือ นอกจากที่ อาคารเรียนมหาจุฬาฯ แล้วก็ยังมีที่ตึกมหาธาตุวิทยาลัย, ตึกสังฆกเสนาสน์ (ตึกแดง) ซึ่งทั้งหมดนี้ตั้งอยู่ภายในบริเวณ วัดมหาธาตุ ทั้งสิ้น และอีกแห่งหนึ่ง คือที่ ตึกญาโณทยมหาเถระ ตั้งอยู่บริเวณภายใน วัดสระเกศราชวรมหาวิหาร ถนนจักรพรรดิพงศ์, แขวงบ้านบาตรเขตป้อมปราบศัตรูพ่าย กรุงเทพฯ รวมเป็น ๔ แห่งด้วยกัน
แผนกบาลีเตรียมอุดมศึกษา ระยะแรกเริ่มคือ ในคราวเปิดเรียนครั้งแรกเมื่อวันที่ ๑๘ กรกฎาคม พ.ศ. ๒๔๙๐ นั้น มหาจุฬาลงกรณราชวิทยาลัยได้แบ่งชั้นเรียนเป็น ๓ ชั้นคือพระภิกษุสามเณรที่เป็น เปรียญและ น.ธ.เอก ถ้ามีพื้นความรู้เพียงจบชั้นประถมปีที่ ๔ ก็ให้เข้าเรียน “ชั้นต้น” ผู้ที่มีพื้นความรู้จบชั้น มัธยม ๓ ก็เข้าเรียน “ชั้นกลาง” และผู้ที่มีความรู้จบชั้นมัธยม 5 ก็เข้าเรียน “ชั้นสูง” และชั้นสูงนี้ก็เท่ากับชั้น เตรียมอุดมศึกษานั่นเอง ซึ่งในปีแรกนั้น มีนักเรียนชั้นสูงเพียง ๖-๗ รูป แต่ก็ไม่มีใครเรียนตลอด และถึง ปี พ.ศ. ๒๔๙๑ นั้นนักเรียนชั้นสูง ก็ออกไปหมด นักเรียนชั้นกลางได้สอบขึ้นมาเรียนใน “ชั้นสูง” แทน ครั้นพ.ศ. ๒๕๔๒ ชั้นบาลีเตรียมอุดมศึกษาแผนกบาลีเตรียมอุดมศึกษา ก็เปิดรับนักเรียนที่มีพื้นความรู้มา จากการจัดอบรมผู้เข้าเรียน ซึ่งมีคุณสมบัติเป็นเปรียญธรรมเป็นหลัก โดยใช้ระยะเวลาอบรมตามหลัก สูตร ๒ ปี มีความรู้ระดับมัธยม 5 ในสมัยนั้น (ปัจจุบันคือ ม.๖) ซึ่งระบบการเรียนตามหลักสูตรดังกล่าว นี้ ได้พัฒนามาเป็น “แผนกบาลีอบรมศึกษา” และได้กลายเป็น “โรงเรียนบาลีอบรมศึกษา” ในเวลาต่อมาเช่น ที่ปรากฏอยู่ในปัจจุบัน
แผนกบาลีเตรียมอุดมศึกษาได้เปิดดำเนินการศึกษาเป็นรูปธรรมจริง ๆ ขึ้นนับแต่วันที่ ๑๔ กรกฎาคม พ.ศ. ๒๔๙๒ เป็นต้นมา ตาม “หลักสูตรบาลีเตรียมอุดมศึกษามหาจุฬาฯ” ซึ่งผสมผสานวิชาฝ่าย สามัญศึกษาระดับเตรียมอุดม แผนกอักษรศาสตร์เข้ากับวิชาบาลีและธรรมวินัย ตามเกณฑ์มาตรฐานกำหนด ให้สอดคล้องกับสมณภาวะ และเป้าประสงค์ของสถาบันมหาจุฬาฯ ที่วางไว้
โรงเรียนบาลีเตรียมอุดมศึกษา ให้การศึกษาแก่พระภิกษุสามเณรสำหรับเป็นพื้นฐานเพื่อเข้าศึกษาต่อในระดับอุดมศึกษาในคณะต่าง ๆ ของมหาวิทยาลัยมหาจุฬาลงกรณราชวิทยาลัย มีหลักสูตร 3 ปี ระดับวิชาสามัญเท่ากับชั้นมัธยมศึกษาตอนปลาย (ม. 4-5-6) ของกระทรวงศึกษาธิการ โดยมีวิชาบาลี ธรรม และพระพุทธศาสนาเพิ่มเติม เริ่มเปิดการศึกษาตั้งแต่ พ.ศ. 2492 เป็นต้นมา เดิมมีฐานะเป็นแผนกในสังกัดมหาจุฬาลงกรณราชวิทยาลัย ได้รับการยกฐานะเป็นโรงเรียนเมื่อวันที่ 25 กันยายน พ.ศ. 2512 ทางโรงเรียนได้รับอนุญาตจากกระทรวงศึกษาธิการให้ตั้งเป็นโรงเรียนปริยัติธรรมแผนกสามัญศึกษา เมื่อวันที่ 20 เมษายน พ.ศ. 2515
โรงเรียนบาลีเตรียมอุดมศึกษาฯ เปิดทำการเรียนการสอนจำนวน 7 ห้องเรียน โดยมีอาคารเรียนหลักสองอาคารคือ อาคารมหาธาตุวิทยาลัย ภายในวัดมหาธาตุยุวราชรังสฤษฎิ์ราชวรมหาวิหาร สำหรับชั้นมัธยมศึกษาปีที่ 4 และอาคารสังฆิกเสนาสน์ราชวิทยาลัย วัดมหาธาตุยุวราชรังสฤษฎิ์ราชวรมหาวิหาร (ตึกถาวรวัตถุ หรือ ตึกแดงวัดมหาธาตุ ด้านติดสนามหลวง) สำหรับชั้นมัธยมศึกษาปีที่ 5-6 และเป็นที่ตั้งส่วนอำนวยการโรงเรียนบาลีเตรียมอุดมศึกษาฯ ด้วย
เรียนจบชั้นมัธยมศึกษาตอนต้น
หรือได้เปรียญธรรม ๓ ประโยค
โรงเรียนบาลีเตรียมอุดมศึกษา
บาลีเตรียม
ร.ร.บาลีเตรียมอุดมศึกษา
ร.ร.บาลีเตรียม
ชยุต บุรกรรมโกวิท
คิมหันตฤดู
ป๊อปทีวี
ป๊อป ทีวี  (ชื่อเดิม:ป๊อป  , ป๊อบ คิลเจอร์คลับ ) หรือที่คนส่วนใหญ่เรียกกันว่า "ป๊อปไลฟ์" เป็นสถานีโทรทัศน์ดนตรีของ ไลฟ์ ทีวี ออกอากาศทางดาวเทียมระบบซี-แบนด์ และเคเบิลท้องถิ่นทั่วประเทศ เป็นช่องรายการที่ตอบสนองไลฟ์สไตล์ของวัยรุ่น นำเสนอมิวสิกวีดีโอเพลงไทยและเพลงสากล กับบรรดาเหล่าวีเจ พร้อมเกาะติดทุกกระแสความนิยมในหมู่วัยรุ่น ทั้งแฟชั่น เทคโนโลยี และข่าวสารวงการเพลง ทั้งไทยและต่างประเทศ
ปัจจุบัน ป๊อป ทีวี มีสโลแกนว่า "Stay Tune เป็นเพื่อนคุณ"
ประวัติช่องป๊อป.
ป๊อป ออกอากาศครั้งแรกเมื่อวันที่ 17 พฤษภาคม พ.ศ. 2548 เดิมมีชื่อว่า ป๊อป แชนแนล และเป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 1 พฤศจิกายน 2549 ได้มีการปรับรูปแบบรายการและผังรายการใหม่ทั้งหมด โดยมีรายการสดและมีช่วงศิลปินประจำเดือนเพิ่มขึ้นมา ยุติการออกอากาศรายการเก่าบางรายการ
วันที่ 10 สิงหาคม 2550 สมาคมเคเบิลทีวีแห่งประเทศไทย ได้ขอความร่วมมือผู้ประกอบกิจการเคเบิลทีวีท้องถิ่นทั่วประเทศ ให้มีการเปลี่ยนแปลงการจัดผังช่องรายการใหม่ ในช่องลำดับที่ 21-40 และทางไลฟ์ทีวี ได้เข้าร่วมในการจัดลำดับช่องรายการในครั้งนี้ด้วย และทางสมาคมเคเบิลทีวีแห่งประเทศไทยได้กำหนดให้ช่องป๊อป อยู่ที่เคเบิลทีวีช่อง 38
วันที่ 1 กุมภาพันธ์ 2553 ได้มีการปรับเปลี่ยนรูปแบบของรายการและโลโก้ของช่องใหม่ เป็นโลโก้แบบปัจจุบัน เพื่อให้เข้ากับมาตรฐานช่องรายการของไลฟ์ทีวี
วันที่ 21 มีนาคม 2553 ได้มีการปรับเปลี่ยนสัญญานเป็นฟรีทีวีดาวเทียมเพื่อขยายฐานผู้ชม
วันที่ 1 กุมภาพันธ์ 2554 ได้มีการเปลี่ยนชื่อเนื่องจากช่องป๊อปครบรอบ 4 ปี คือ Pop Culture Club
กลางปี 2555 ได้กลับมาเปลี่ยนชื่อเป็น ป๊อป
เดือนกันยายน 2556 ได้เปลี่ยนชื่อเป็น ป๊อป ทีวี
วันที่ 1 พฤษภาคม 2559 ช่อง ป๊อป ทีวี ได้ยุติการออกอากาศ
การรายงานชาร์ตมิวสิกวิดีโอ.
ทางช่องป๊อป มีการจัดรายงานอันดับเพลง(ชาร์ต)ทุกสัปดาห์ โดยเสนอรายการ "POP 20 HITS" สำหรับเพลงไทยสากล และ "INTER 20 HITZ" สำหรับเพลงสากล 20 อันดับที่ได้รับความนิยมสูงสุด โดยเพลงที่ได้รับการขึ้นชาร์ตนั้นเป็นมิวสิกวิดีโอเพลงจากศิลปินนักร้องทุกค่ายเพลง ทั้งรายใหญ่และรายเล็ก ที่เคยออกอากาศทางสถานีตลอดสัปดาห์หนึ่ง แต่ก็มีบางช่วงที่เกิดปัญหาของค่ายเพลงจึงไม่สามารถนำออกอากาศและขึ้นชาร์ตได้จนกว่าปัญหานั้นยุติและกลับมาออกอากาศตามเดิม
เช่น ในเดือนธันวาคม 2552 สถานีต้องถอดเพลงของ จีเอ็มเอ็ม แกรมมี่ ออกไปหมด เพื่อมิให้มีการทุจริตระหว่างรายงานชาร์ตมิวสิกวิดีโอประจำสัปดาห์ เนื่องจากค่ายแกรมมี่มีความนิยมมากเกินไปในสื่อรายการเสนอมิวสิกวิดีโอ จนถึงเดือนมีนาคม 2553 เป็นต้นมาได้เริ่มนำเพลงของค่ายแกรมมี่มาฉายเกือบทั้งหมดแล้ว
เดือนตุลาคม 2553 ทางสถานีได้ถอดเพลงของค่าย อาร์เอส ทั้งหมด เนื่องจากปัญหาเรื่องลิขสิทธิ์เพลง ไม่ใช่กรณีปัญหาของศิลปินในสังกัดแต่อย่างใด จนถึงปี 2555 ได้เริ่มนำเพลงของค่ายอาร์เอสมาฉายเกือบทั้งหมดแล้ว
ไทยไชโย
ไทยไชโย เป็นสถานีโทรทัศน์ลูกทุ่งของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอมิวสิกวีดีโอเพลงไทยลูกทุ่งและเพลงเพื่อชีวิต กับบรรดาเหล่าวีเจ พร้อมข่าวสารวงการลูกทุ่ง และรายการการแสดงพื้นบ้านของไทย เช่น ตลก,หมอลำ,ลิเก ไทยไชโย มีสโลแกนว่า "ลูกทุ่งไทย ไม่ลืมกัน"
ประวัติ ไทยไชโย / ไทไชโย.
ไทยไชโย เดิมชื่อว่า "รักไท ทีวี" เริ่มออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 1 เมษายน 2549 ได้มีการเปลี่ยนชื่อช่องจาก "รักไท ทีวี" เป็น "ไทยไชโย"
วันที่ 16 กรกฎาคม 2552 หนังสือพิมพ์คมชัดลึก ได้ทำการสำรวจความนิยมของผู้ชมทีวีดาวเทียมและเคเบิลทีวี ช่องไทยไชโยมีความนิยมอยู่ในอันดับที่ 2 และได้อันดับที่ 1 ในหมวดช่องรายการเพลงลูกทุ่ง
วันที่ 1 กุมภาพันธ์ 2553 ได้มีการปรับเปลี่ยนรูปแบบของรายการและโลโก้ของช่องใหม่ เป็นโลโก้แบบปัจจุบัน เพื่อให้เข้ากับมาตรฐานช่องรายการของไลฟ์ทีวี(ปัจจุบันได้ออกอากาศเป็นฟรีทีวีดาวเทียม)
วันที่ 6 - 7 เมษายน 2555 สถานีจึงขัดข้องเป็นระยะๆ ซึ่งต้องส่งสัญญาณจากเวียดนาม เช่น มิติ 4 เป็นต้น
วันที่ 31 สิงหาคม 2560 ไทยไชโย ยุติการออกอากาศเป็นช่องสุดท้าย ในกลุ่มไลฟ์ ทีวี สมัยก่อน ซึ่งปัจจุบันช่องนี้ในนามบริษัท ไทยไชโย ทีวี จำกัด รวมเวลาออกอากาศ 12 ปี
1 กรกฎาคม 2562 Wish Channel(ในเครือพีไฟว์ทีวี) ซื้อกิจการช่อง ไทยไชโย นำมาออกอากาศผ่านดาวเทียมอีกครั้ง ในชื่อ ไทไชโย By Wish Channel และปัจจุบัน ใช้ชื่อช่องว่า ไทไชโย โดยตัดคำว่า by Wish Channel ออก
อาสนวิหารชิชิสเตอร์
อาสนวิหารชิชิสเตอร์ ( หรือ ) เป็นอาสนวิหารนิกายอังกลิคันตั้งอยู่ที่เมืองชิชิสเตอร์ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบโรมานเนสก์และกอธิคสมัยต้น นักประวัติศาสตร์สถาปัตยกรรมนิโคลัส เพฟเนอร์ (Nikolaus Pevsner) กล่าวถึงอาสนวิหารชิชิสเตอร์ว่าเป็นอาสนวิหารที่มีลักษณะแบบอังกฤษแท้ ทางเดินกลางแปลกกว่าที่อื่นที่ทำเป็นทางเดินกลางคู่เมื่อคริสต์ศตวรรษที่ 13 สิ่งที่น่าสนใจอีกอย่างหนึ่งคือเป็นอาสนวิหารเดียวในอังกฤษที่มีหอระฆังที่แยกจากตัวอาสนวิหารแบบอิตาลีและสามารถมองเห็นจากทะเล
อาสนวิหารชิชิสเตอร์เริ่มสร้างเป็นครั้งแรกเมื่อปี ค.ศ. 1075 หลังจากที่สังฆมลฑลย้ายมาจากเซลซีย์ ได้รับการสถาปนาในสมัยบาทหลวงราล์ฟ เดอ ลูฟฟา ใน ค.ศ. 1108 แต่วัดถูกไฟใหม้ได้รับความเสียหายอย่างหนักจนต้องสร้างใหม่และมาเสร็จเมื่อปี ค.ศ. 1184 และได้รับการสถาปนาอีกครั้งเมื่อปี ค.ศ. 1199
มูฟวี่ พลัส
มูฟวี่ พลัส เป็นสถานีโทรทัศน์ภาพยนตร์ของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอภาพยนตร์ชั้นนำจากทั่วทุกมุมโลกไม่ว่าจะเป็น ฝรั่ง,จีน,อินเดีย,เกาหลี,ไทย และอีกหลายประเทศ อีกทั้งภาพยนตร์ชุดชื่อดังจาก จีน ฮ่องกง ไต้หวัน และเกาหลี รวมถึงช่วงพิเศษในการฉายภาพยนตร์ และรายการที่เกี่ยวกับวงการภาพยนตร์
ช่องมูฟวี่ พลัส มีสโลแกนว่า "มูฟวี่ พลัส มากกว่าที่เคยดู"
ประวัติ มูฟวี่ พลัส.
มูฟวี่ พลัส เริ่มออกอากาศครั้งแรกเมื่อวันที่ 1 สิงหาคม พ.ศ. 2550 โดยการรวมเอาช่องภาพยนตร์ 2 ช่องคือ มูฟวี่ วัน (MOVIE 1) และ มูฟวี่ ทู (MOVIE 2) (โดย มูฟวี่ วัน จะฉายภาพยนตร์ฝรั่ง และ มูฟวี่ ทู จะฉายภาพยนตร์เอเชีย) มารวมกันทำเป็นช่องเดียวใช้ชื่อว่า มูฟวี่ พลัส ออกอากาศมาจนถึงทุกวันนี้
หนังสั่นเพื่อพ่อ กำหนดออกอากาศเดือนธันวาคม 2550
มิราเคิล (ช่องโทรทัศน์)
ช่องมิราเคิล เป็นสถานีโทรทัศน์สารคดีและบันเทิงของ กันตนา ออกอากาศทางเคเบิลท้องถิ่นทั่วประเทศ และทางจานดาวเทียม Thaicom6 ในระบบ C-Band และ KU-Band โดยเนื้อหาของช่องคือเรื่องราวที่ลึกลับและเรื่องแปลกเหลือเชื่อต่างๆจากทุกมุมโลก โดยนำรายการสารคดีและละครต่างๆ มาออกอากาศในช่องนี้
ประวัติ มิราเคิล.
"มิราเคิล แชนแนล (Miracle Channel)" เป็น 1 ใน 3 ช่องรายการจาก กันตนา เริ่มออกอากาศวันแรกคือ วันที่ 1 สิงหาคม 2552 ซึ่งเริ่มแรก ออกอากาศทางไลฟ์ ทีวี ทางเคเบิลทีวีไทยทั่วประเทศ โดยได้นำเทปรายการต่างๆ ของกันตนา ที่มีเรื่องราวความมหัศจรรย์ ลึกลับ แปลกประหลาด ซึ่งเคยออกอากาศทางโทรทัศน์มาแล้วครั้งหนึ่งมาฉายซ้ำ
ต่อมาวันที่ 1 มีนาคม 2553 ได้มีการปรับผังรายการใหม่ โดยเพิ่มรายการใหม่ที่เสนอเฉพาะทางช่องมิราเคิล และเทปรายการเก่าจากช่องอื่นอีกหลายรายการด้วย นอกจากนั้นในวันที่ 21 มีนาคม 2553 ทางช่องรายการมิราเคิล ได้เริ่มออกอากาศทางจานดาวเทียม C-Band คลื่นความถี่ของไลฟ์ทีวี 3480 H 26666 เพื่อขยายฐานสู่ผู้ชม
จนถึงวันที่ 1 กรกฎาคม 2553 ทางมิราเคิล ได้เริ่มทดลองออกอากาศทางจานดาวเทียม C-Band คลื่นความถี่ของ อสมท 3520 H 20000 (ความถี่ใหม่ 3520 H 28125 ตั้งแต่มกราคม 2554) อีกช่องทางหนึ่ง เพื่อรับชมช่องมิราเคิล โดยมีผังรายการเหมือนกัน
1 สิงหาคม 2553 ช่องมิราเคิล ออกอากาศด้วยความถี่ ของ อสมท 3520 H 20000 โดยเริ่มอย่างเป็นทางการตั้งแต่วันที่ 1 สิงหาคม 2553 พร้อมกับการปรับผังรายการใหม่ ซึ่งรายการเดิมยังคงดำเนินการออกอากาศต่อไปโดยไม่ยุติ ขณะที่ช่องมิราเคิลในไลฟ์ทีวี ได้เปลี่ยนสถานีช่องใหม่เป็น มิติ 4
ต่อมาเมื่อวันที่ 1 กุมภาพันธ์ 2554 ช่องมิราเคิล แชนแนล เพิ่มช่องทางใหม่ โดยการรับสัญญาณดาวเทียม KU-BAND โดยจานเหลือง ดีทีวี ช่อง 17 หรือ ความถี่ 12313 H 30000 เมื่อ 1 กุมภาพันธ์ ที่ผ่านมา
และเพื่อตอกย้ำให้กับผู้ชมที่มีด้วยกันตลอดมา ทางช่องมิราเคิล ขอต้อนรับอีก 2 ล้านครอบครัว ที่ในคืนวันที่ 1 ตุลาคม 2555 เวลา 24.00 น. ท่านสามารถรับชมช่องมิราเคิล ผ่านช่องทางใหม่ คือทางทรูวิชั่นส์ ระบบกล่อง HD ช่อง 368 และ SD ช่อง 59 ดูฟรีทุกแพ็กเกจในการรับชม เพื่อเป้าหมายสู่ช่องลี้ลับเบอร์หนึ่ง ทุกช่องทางทั่วประเทศ
ปัจจุบันมิราเคิลได้ยุติการแพร่ภาพออกอากากาศทุกช่องทาง นับตั้งแต่วันที่ 1 มีนาคม 2561 เป็นต้นไป
วัน วาไรตี้
วัน วาไรตี้  เป็นสถานีโทรทัศน์สาระบันเทิงของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอรายการสาระบันเทิงทุกรูปแบบ ไม่ว่าจะเป็น ข่าว เพลง สารคดี บันเทิง วาไรตี้ มีทั้งรายการของช่องวาไรตี้ วัน และรายการจากช่องอื่นๆของ ไลฟ์ ทีวี นำมาออกอากาศซ้ำ ปัจจุบันช่องนี้ได้ยุติการออกอากาศแล้ว
วัน วาไรตี้ มีสโลแกนว่า "ใช่ทุกอย่างที่คุณชอบ"
ประวัติ วัน วาไรตี้.
วัน วาไรตี้ เดิมชื่อว่า วาไรตี้ วัน ออกอากาศครั้งแรกเมื่อวันที่ 2 เมษายน พ.ศ. 2550 นำเสนอรายการสาระบันเทิงทุกรูปแบบ มีทั้งรายการของช่องวาไรตี้ วัน และ รายการจากช่องอื่นๆ ของ ไลฟ์ ทีวี นำมาออกอากาศซ้ำ โดยเริ่มแรกมีรายการของช่องวาไรตี้ วัน เพียง 4 รายการ ต่อมาได้เพิ่มรายการใหม่ๆเข้ามาเรื่อยๆ ทั้งรายการที่ ไลฟ์ ทีวี ผลิตขึ้นเอง และรายการที่ผู้ผลิตรายการซื้อเวลาในการออกอากาศ
เริ่มแรก ออกอากาศรวมอยู่ในช่องเดียวกับ แฟชั่นทีวี ซึ่งเวลา 00.00 น. - 06.00 น.จะเป็น แฟชั่นทีวี และเวลา 06.00 น. - 00.00 น. จะเป็น วาไรตี้ วัน จากนั้นเมื่อมีรายการใหม่เข้ามาจึงลดช่วงเวลาออกอากาศแฟชั่นทีวีเป็น 02.00 น. - 06.00 น.
วันที่ 1 เมษายน 2552 ได้เปลี่ยนชื่อช่องใหม่เป็น "วัน วาไรตี้" และปรับผังและรูปแบบรายการใหม่ โดยออกอากาศตลอด 24 ชั่วโมง และได้ยุติการออกอากาศช่อง แฟชั่นทีวี
วันที่ 4 เมษายน 2553 ช่องวัน วาไรตี้ ได้ยุติการออกอากาศแล้ว และได้เปิดช่อง เฟม แทนที่
รายการที่ผลิตเอง.
และรายการต่างๆ ที่ออกอากาศทางช่อง ป๊อป ไทยไชโย
ค.ศ. 1108
ค.ศ. 1184
กรุงปราก สาธารณรัฐเช็ค
วันเถลิงศก
พระราชวังนึมเฟินบวร์ค